**A Magyar Nemzeti Bank elnökének**

**18/2022. (V. 25.) MNB rendelete**

**a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségről szóló 35/2018. (XI. 13.) MNB rendelet módosításáról**

A Magyar Nemzeti Bankról szóló 2013. évi CXXXIX. törvény 171. § (1) bekezdés i) pontjában kapott felhatalmazás alapján, a Magyar Nemzeti Bankról szóló 2013. évi CXXXIX. törvény 4. § (6) és (9) bekezdésében meghatározott feladatkörömben eljárva a következőket rendelem el:

**1. §** A jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet (a továbbiakban: Rendelet) 6. §-a helyébe a következő rendelkezés lép:

„**6. §** A hitelintézet és az ezen típusú EGT-fióktelep az adatszolgáltatást a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló 18/2022. (V. 25.) MNB rendelet 1. mellékletével módosított 1. mellékletben meghatározott adattartalommal és a jegybanki információs rendszerhez a hitelügyletek egyes adataira vonatkozóan teljesítendő adatszolgáltatási kötelezettségekről szóló 35/2018. (XI. 13.) MNB rendelet módosításáról szóló 18/2022. (V. 25.) MNB rendelet 2. mellékletével módosított 2. mellékletben foglalt kitöltési előírások szerint első alkalommal 2023. március hónapra mint tárgyidőszakra vonatkozóan jelenti.”

**2. §** A Rendelet

a) 1. melléklete az 1. melléklet szerint,

b) 2. melléklete a 2. melléklet szerint

módosul.

**3. §** Ez a rendelet 2023. január 1-jén lép hatályba.

Dr. Matolcsy György

a Magyar Nemzeti Bank elnöke

1. melléklet a 18/2022. (V. 25.) MNB rendelethez

1. A Rendelet 1. melléklet 3. pontjában a 27–30. sorszámú attribútum helyébe a következő rendelkezések lépnek:

|  |  |
| --- | --- |
| *(Attribútum sorszáma* | *Attribútum megnevezése)* |

„27. A keret értékvesztése értékelésének módja

28. A keret értékvesztésének típusa

29. Az instrumentum cash-pool konstrukció részét képezi-e?

30. Cash-pool konstrukció típusa”

2. A Rendelet 1. melléklet 4. pontjában a 186–194. sorszámú attribútum helyébe a következő rendelkezések lépnek, és a Rendelet 1. melléklet 4. pontja a következő 195–197. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„186. Operatív program megnevezése

187. Moratórium típusa

188. Az instrumentum infrastruktúratámogató faktor (ISF) által érintett-e?

189. A keret értékvesztése értékelésének módja

190. A keret értékvesztésének típusa

191. Az instrumentum cash-pool konstrukció részét képezi-e?

192. Cash-pool konstrukció típusa

193. Taxonómiához igazodó vagy igazítható kitettség-e?

194. Taxonómia szerinti cél megnevezése

195. Taxonómiához igazodó kitettség jellege

196. Finanszírozott ágazat kódja

197. Az átstrukturált hitel gyógyulási időszakának kezdete”

3. A Rendelet 1. melléklet 7. pontja a következő 20. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„20. Cash-pool szerepkör”

4. A Rendelet 1. melléklet 8. pontja a következő 25–27. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„25. Hiteles energetikai tanúsítvány kelte – eredeti

26. Összesített energetikai jellemző (kWh/m2) – eredeti

27. Energetikai besorolás kódja – eredeti”

5. A Rendelet 1. melléklet 9. pontja a következő 20–22. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„20. Hiteles energetikai tanúsítvány kelte – aktuális

21. Összesített energetikai jellemző (kWh/m2) – aktuális

22. Energetikai besorolás kódja – aktuális”

6. A Rendelet 1. melléklet 10. pontja a következő 33–35. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„33. Megelőző saját terhek értéke

34. Megelőző saját terhek értéke – devizanem

35. A fedezet az értékvesztésképzés során figyelembevételre kerül-e?”

7. A Rendelet 1. melléklet 18. pontja a következő 39. sorszámú attribútummal egészül ki:

|  |  |
| --- | --- |
| *(Attribútum sorszáma* | *Attribútum megnevezése)* |

„39. A vállalkozás ágazata”

8. Hatályát veszti a Rendelet 1. melléklet

a) 3. pontjában a 31. és 32. sorszámú attribútum,

b) 6. pontjában a 21–23. sorszámú attribútum.

2. melléklet a 18/2022. (V. 25.) MNB rendelethez

1. A Rendelet 2. melléklet I. 1. pontja a következő 1.12a. alponttal egészül ki:

„1.12a. *Taxonómia:* a fenntartható befektetések előmozdítását célzó keret létrehozásáról, valamint az (EU) 2019/2088 rendelet módosításáról szóló 2020. június 18-i (EU) 2020/852 európai parlamenti és tanácsi rendelet alapján létrehozott fenntartható befektetések előmozdítását célzó keret.”

2. A Rendelet 2. melléklet I. 6. pontja helyébe a következő rendelkezés lép:

„6. Irányelvek

6.1. A statisztikai információk helyessége érdekében

a) egy adatszolgáltató azonos tartalmú adatainak egymással konzisztensnek kell lenniük,

b) a szolgáltatott statisztikai információknak teljes körűeknek kell lenniük,

c) az adott adatszolgáltató által teljesített különböző típusú adatszolgáltatásokban az azonos számviteli tartalmú adatoknak tételesen meg kell egyezniük.

6.2. A hitelintézet és az ezen típusú EGT-fióktelep által az alapvető feladatokhoz kapcsolódó adatszolgáltatási MNB rendelet szerinti M01, M11 MNB azonosító kódú, valamint a hivatkozott adatszolgáltatásokban jelentett egyes adatok részletezésére szolgáló M02 és M03 MNB azonosító kódú adatszolgáltatásokban jelentett adatoknak a jelen rendelet szerinti adatszolgáltatásban jelentett adatokkal konzisztensnek kell lennie. Ennek érdekében, amennyiben az M11 MNB azonosító kódú adatszolgáltatás az azonos tárgyidőszakra (fordulónapra) vonatkozó M01 MNB azonosító kódú adatszolgáltatáshoz képest a jelen rendelet szerinti adatszolgáltatásban jelentendő hitelek és hiteljellegű követelések adatai tekintetében változást tartalmaz, és ennek nyomán módosítani szükséges a kapcsolódó M02, illetve M03 MNB azonosító kódú adatszolgáltatásokat, a jelen rendelet szerinti adatszolgáltatást is módosítani szükséges az adott tárgyidőszaktól kezdődően, a változással érintett valamennyi tárgyidőszak tekintetében.”

3. A Rendelet 2. melléklet II. 12. pont 12.3. alpontjában a „61–74., 80., 81., 87., 88., 93–96., 105–110., 112., 125–128., 130–134., 138., 141., 155., 156., 161., 170–173., 192.” szövegrész helyébe a „65., 70., 80., 81., 87., 88., 93–96., 109., 110., 112., 125., 126., 130., 138., 141., 173., 188.” szöveg lép.

4. Hatályát veszti a Rendelet 2. melléklet II. 12. pont 12.2. alpontjában a „24.,” szövegrész.